Diari Oficial de la Generalitat Valenciana


Sumari del DOGV 5971, del 10-03-2009 (2009/2585)

RESOLUCIÓ de 9 de febrer de 2009, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement, en concret, d'utilitat pública del projecte denominat: Línia aèria MT 20 kV tancament entre LAMT a CT Control Salinas Torre amb LAMT L/Algueña, al terme municipal d'Algueña. Expedient número ATLINE/2008/303/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5971

Data del DOGV
:   10-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2585


Data del document
:   09-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Algueña
    * empresa privada
    * subministrament d'energia elèctrica

RESOLUCIÓ de 9 de febrer de 2009, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement, en concret, d'utilitat pública del projecte denominat: Línia aèria MT 20 kV tancament entre LAMT a CT Control Salinas Torre amb LAMT L/Algueña, al terme municipal d'Algueña. Expedient número ATLINE/2008/303/03. [2009/2585]  
Per resolució d'este Servici Territorial d'Energia, de 25 juny de 2008, es va sotmetre a informació pública conjunta l'aprovació de projecte, autorització administrativa i declaració, en concret, d'utilitat pública i la relació concreta i individualitzada de béns i drets afectats per la referida línia elèctrica, després petició prèvia, a l'empara del que preveu l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SAU.  
Durant el període d'informació pública s'han remés les separates del projecte a l'Ajuntament d'Algueña, així com a la Secció de Camins Ramaders de la Conselleria de Medi Ambient, Aigua, Urbanisme i Habitatge, i els particulars no han presentat al·legacions.  
Vist que el projecte presenta un traçat plenament concretat, disposa, entre la seua documentació, dels plans pertinents a escala adequada, està prou detallat, i conté una relació concreta i individualitzada dels béns i els drets afectats.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril (DOCV de 05.05.2005), pel qual s'establixen els procediments d'autorització de producció, transport i distribució d'energia elèctrica que són competència de la Generalitat Valenciana, i que el projecte inclou una definició i una concreció de les característiques tècniques del traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjuí d'indemnitzar adequadament estos, este Servici Territorial ha resolt:  
Primer  
Atorgar a Iberdrola Distribución Eléctrica, SAU, autorització administrativa de la instal·lació que s'indica:  
Lloc on s'establirà la instal·lació: terme municipal d'Algueña.  
Número d'expedient: ATLINE/2008/303/03.  
Característiques principals:  
Tensió: 20 kV.  
Longitud: 636 metres.  
Conductors: simple circuit d'acer-alumini galvanitzat tipus LA-56 en el tram entre els suports A i 1, i tipus 100A1/S1A de 116,70 mm².  
Origen: ix del suport existent Presilla CA de línia designat com a A.   
Final: suport RA-R-1927-83 designat com a núm. 4 i el suport ja existent núm. 16.  
Segon  
Aprovar el projecte d'execució de la instal·lació elèctrica amb establiment, en qualsevol cas, de les prescripcions següents:  
1. En tot moment haurà de complir-se tot allò que s'establix en el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.  
2. El termini per a l'execució de les obres i les instal·lacions serà de sis mesos a partir de la data de l'ocupació real de les finques.  
3. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, amb les variacions que, si és el cas, se sol·liciten i s'autoritzen.  
4. Els encreuaments especials i les altres afeccions de béns de domini públic es realitzaran de conformitat amb les condicions imposades pels organismes competents en cada cas.  
5. Iberdrola Distribución Eléctrica, SA, donarà compte de l'acabament de la instal·lació a este Servici Territorial per al seu reconeixement definitiu i alçament de l'acta de posada en servici de la instal·lació, sense este requisit no podrà entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se li comunica que la publicació d'esta es realitzarà igualment als efectes que determina l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o aquells en què, intentada la notificació, no s'haguera pogut realitzar.  
Contra la present resolució, que no posa fi a la via administrativa, es pot interposar recurs d'alçada davant de la Direcció General d'Energia (c/ Colom, núm. 1, 4ª, 46657-València), en el termini d'un mes, comptador des de l'endemà de la notificació de la present, de conformitat amb el que preveuen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 9 de febrer de 2009.- El cap del Servici Territorial d'Energia: Miguel García Mengual.  
Línia aèria MT 20 kv tancament entre LAMT a CT Control Salinas Torre amb LAMT L/Algueña, al terme municipal d'Algueña (Alacant)  
  
\* \* \* \* \* \* \* \* \* \* \* \* \* \* \*   
Línea aérea MT 20 KV cierre entre LAMT A CT Control Salinas Torre con LAMT L/Algueña, en el término municipal de Algueña (Alicante).  
